Input: अग्नेर्भागोऽसि दीक्षायाऽ आधिपत्यं ब्रह्म स्पृतं त्रिवृत्स्तोमऽ इन्द्रस्य भागोऽसि विष्णोराधिपत्यं क्षत्रꣳ स्पृतं पञ्चदश स्तोमो नृचक्षसां भागोऽसि धातुराधिपत्यं जनित्रꣳ स्पृतꣳ सप्तदश स्तोमो मित्रस्य भागोऽसि वरुणस्याधिपत्यं दिवो वृष्टिर्वात स्पृतऽ एकविꣳश स्तोमः॥२४॥

Padapatha: अग्नेः।भागः।असि।दीक्षायाः।आधिपत्यमित्याधिऽपत्यम्।ब्रह्म।स्पृतम्।त्रिवृदिति त्रिऽवृत्।स्तोमः।इन्द्रस्य।भागः।असि।विष्णोः।आधिपत्यमित्याधिऽपत्यम्।क्षत्रम्।स्पृतम्।पञ्चदश इति पञ्चऽदशः।स्तोमः।नृचक्षसामिति नृऽचक्षसाम्।भागः।असि।धातुः।आधिपत्यमित्याधिऽपत्यम्।जनित्रम्।स्पृतम्।सप्तऽदश इति सप्तऽदशः।स्तोमः।मित्रस्य।भागः।असि।वरुणस्य।आधिपत्यमित्याधिऽपत्यम्।दिवः।वृष्टिः।वातः।स्पृतः।एकविꣳश इत्येकऽविꣳशः।स्तोमः